laion/Wikipedia-Exotic huggingface dataset:
בוואר-373

בַּוַואר-373 (בפרסית: باور-۳۷۳, פירוש מילולי: 'אמונה') היא מערכת טילי קרקע-אוויר איראנית ארוכת טווח ניידת שקיומה נחשף באוגוסט 2016. איראן תיארה אותה כמתחרה עם מערכת הטילים S-300. היא מיוצרת על ידי משרד ההגנה האיראני בשיתוף פעולה עם יצרנים ואוניברסיטאות מקומיות שלא פורטו. המערכת הוצגה רשמית במהלך טקס בהשתתפות נשיא איראן חסן רוחאני ב־22 באוגוסט 2019, והוכרזה כמבצעית באותו היום. מערכת בוואר 373 מסוגלת לזהות עד 100 מטרות, לעקוב אחרי 60 מהם ולהעסיק שש במקביל. לבוואר יש מכ"ם הפועל ב S-Band לגילוי, ומכ"ם בקרת אש ב X-Band להנחיית טילים. שניהם מסוג "Active Electronically Scanned Array". בוואר מסוגל לזהות מטרות או מטוסים בטווח של יותר מ-300 ק"מ, לנעול בכ-250 ק"מ וליירט ב-200 ק"מ, כולל מטוסי בעלי טכנולוגית חמקנות אך בטווח קצר יותר. נאמר כי בוואר 373 בעל יכולות חסינות ללוחמה אלקטרונית ולפצצות אלקטרומגנטיות. בנוסף, המכ"מים שלה מסוגלים לזהות טילים נגד קרינה (ARM). בוואר יכול לפגוע במטרות עד לגובה של 27 ק"מ. מדיה וקבצים בנושא בוואר-373 בוויקישיתוף "Iran Unveils First Home-Made Turbojet Engine, Bavar 373 Air Defense System". Farsnews.com. 2016-08-21. אורכב מ-המקור ב-2016-10-25. נבדק ב-2016-10-25. https://en.mehrnews.com/amp/141451/ https://en.mehrnews.com/news/149156/VIDEO-Iran-unveils-Bavar-373-air-defense-system https://www.foxnews.com/world/iran-bavar-373-missile-system http://president.ir/en/110888 https://web.archive.org/web/20191226184418/https://www.presstv.com/Detail/2019/08/22/604153/Iran-missile-system-Bavar373-President-Rouhani-Defense-Minister-Hatami https://www.tasnimnews.com/en/news/2019/08/26/2083852/army-commander-lauds-iranian-air-defense-systems https://finance.yahoo.com/news/beware-u-air-force-iran-083000826.html https://en.irna.ir/news/83446360/Iran-unveils-Bavar-373-missile-defense-system.
סטיב וומאק

סטיבן אלן וומאק (באנגלית: Stephen Allen Womack; נולד ב-18 בפברואר 1957) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת ארקנסו. מחוז קונגרס זה כולל בתוכו, בין היתר, את הערים ספרינגדייל, פאייטוויל ופורט סמית'. טרם היבחרו לקונגרס היה ראש העיר רוג'רס בשנים 1998–2011. וומאק נולד בראסלוויל שבארקנסו, בנם של אליזבת פ. (לבית קנדרדיי) וג'יימס קרמיט וומאק. הוא בילה את מרבית ילדותו בעיר מוברלי שבצפון מיזורי, אך בגיל 16 שב לראסלוויל שם סיים את לימודיו התיכוניים ב-1975. כעבור ארבע שנים, בשנת 1979, השלים את לימודיו האקדמיים באוניברסיטת ארקנסו טק. זמן קצר לאחר מכן התגייס למשמר הלאומי של צבא ארקנסו. הוא שירת שם במשך 30 שנה ופרש משירות פעיל בשנת 2009 בדרגת קולונל. אביו של וומאק ייסד את תחנת הרדיו KURM-AM ב-1979, ו-וומאק שימש כמנהל התחנה בשנים 1979–1990. לאחר מכן שימש כקצין בכיר בתוכנית ROTC של צבא ארצות הברית באוניברסיטת ארקנסו מ-1990 עד 1996, ואז הצטרף למריל לינץ' כיועץ פיננסי. בשנת 1998 נבחר וומאק לראש העיר רוג'רס, העיר התשיעית בגודלה בארקנסו. במשך תריסר שנים כיהן בתפקיד זה. במהלך כהונתו כראש העירייה, פעל וומאק לדיכוי הגירה בלתי חוקית לארצות הברית תוך הקצאת שני סוכנים של שירות ההגירה וההתאזרחות של מחלקת העבודה אל המשטרה הקומית ברוג'רס. בעקבות צעד זה, הגישה "קרן ההגנה המשפטית והחינוך האמריקאית-מקסקינית" (MALDEF) תובענה ייצוגית נגד עיריית רוג'רס, והאשימה אותה באפיון גזעי. ב-2002 וב-2006 נבחר מחדש לתפקיד ללא התנגדות. בשלהי 2009 הצטרף וומאק אל המירוץ הרפובליקני לייצוג מחוז הקונגרס השלישי של ארקנסו בבית הנבחרים של ארצות הברית, לארח שנציג המחוז המכהן ג'ון בוזמן פרש כדי להתמודד אל הסנאט האמריקאי. מחוז הקונגרס השלישי הוא אחד המחוזות הרפובליקניים ביותר בדרום ארצות הברית ובארצות הברית בכלל (מאז 1967 איישו הרפובליקנים מושב זה), לכן הזוכה בבחירות המקדימות של המפלגה הרפובליקנית צפוי היה להיבחר בקלות לנציג הבא של המחוז בקונגרס. בבחירות המקדימות הגיע למקום הראשון מתוך שבעה מועמדים עם 31% מהקולות, אך משלא חצה את רף 50 האחוזים נכפה עליו סיבוב שני. בסיבוב זה גבר על יריבו ברוב של 52% מקולות הבוחרים. בבחירות הכלליות ניצח, כצפוי, את מועמד המפלגה הדמוקרטית עם כ-72% מכלל הקולות. בראשית ינואר 2011 וומאק הושבע לתפקידו. באותה השנה הגיש וומאק תיקון להצעת חוק בנושא הקצבות שקראה לקטוע את המימון הפדרלי לטלפרומטר של נשיא ארצות הברית ברק אובמה. ב-2013 נתן וומאק את חסותו ל"חוק הגינות השוק", שאפשרה למדינות ארצות הברית לגבות מס מכירה על רכישות מהאינטרנט. בדצמבר 2017 הצביע בעד רפורמת המיסים של הנשיא דונלד טראמפ. מדיה וקבצים בנושא סטיב וומאק בוויקישיתוף אתר האינטרנט הרשמי של סטיב וומאק בבית הנבחרים האמריקאי (באנגלית) סטיב וומאק, ברשת החברתית פייסבוק סטיב וומאק, ברשת החברתית אקס (טוויטר) סטיב וומאק, סרטונים בערוץ היוטיוב סטיב וומאק, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) ג'ים ניוול, Republican Tries to Defund Obama's Teleprompter, באתר Gawker‏, 17 בפברואר 2011 (באנגלית)
אוכף דוגווץ'

אוכף דוגווץ' (באנגלית: Dogwatch Saddle; מילולית: אוכף משמרת הכלב) הוא אוכף המכוסה שלג, בהרי הנסיך אלברט, באזור חוף סקוט של ארץ ויקטוריה, שבאנטארקטיקה. האוכף ממוקם בין הר ברוגר והר מוריסון. גובהו של האוכף 1,212 מטרים מעל פני הים; האוכף הוא האתר ה-3,586 בגובהו באנטארקטיקה. האוכף מפריד בין קרחון בנסון וקרחון קליבלנד. בינואר 1990 (הקיץ האנטארקטי של שנת 1989–1990), בשעת לילה מאוחרת חנתה משלחת סקר של תוכנית החקר האנטארקטית של ניו זילנד, חנייה זמנית במקום. האוכף נקרא על שם זמן העצירה - משמרת הכלב. אוכף דוגווץ' באתר הסקר הגאולוגי של ארצות הברית אוכף דוגווץ' באתר הגאזט הגאוגרפי של ניו זילנד אוכף דוגווץ' באתר הגאזט האנטארקטי המשווה SCAR של ממשלת אוסטרליה תצלום לוויין של אזור אוכף דוגווץ' מחשבון מרחקים - המרחק מאוכף דוגווץ' לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי הרי אנטארקטיקה לפי גובהם
משטרת בית המשפט העליון של ארצות הברית

משטרת בית המשפט העליון של ארצות הברית היא כוח משטרה פדרלי אמריקאי, המופקד על אבטחת שופטי בית המשפט, עובדיו, משכנו והמבקרים בו. משטרת בית המשפט העליון הוקמה בשנת 1935, סמוך לאחר סיום בנייתו של בניין בית המשפט החדש. עד אז שכן בית המשפט בבניין הקפיטול, וראשוני המשרתים במשטרה החדשה - 33 במספר - נבחרו מקרב שוטרי משטרת הקפיטול. כיום (2020) משרתים במשטרת בית המשפט העליון 145 איש. הפיקוד עליהם נתון בידי המרשל של בית המשפט העליון (ראו להלן). תפקידיה של משטרת בית המשפט העליון הם להגן על שופטי בית המשפט, על בניין בית המשפט וחצריו ועל הנמצאים בהם, לרבות מבקרים. אנשיה שומרים על הסדר בבית המשפט, מסייעים למבקרים בו, מספקים הגנה לנכבדים המגיעים אליו ומאומנים להגיב למצבי חירום. בעת הצורך הם משתתפים במשמרות כבוד מטעם בית המשפט. יחידות משטרת בית המשפט כוללות: יחידת אבטחה יחידה תגובה עיקרית צוות לטיפול בפצצות ובחומרים מסוכנים יחידת כלבנים יחידה להערכת איומים יחידה לבדיקות רקע של אישים שוטרי המשטרה עוברים אימונים במרכז האימונים של סוכנויות אכיפת החוק הפדרליות (אנ'), השוכן במדינת ג'ורג'יה. מאז 1982 יש להם סמכות חוקית לשאת נשק חם. השוטרים רשאים לפרוש לפנסיה בגיל 50 אם שירתו 20 שנה, או בכל גיל אם שירתו 25 שנה. המרשל של בית המשפט העליון, המפקד על משטרת בית המשפט, הוא בעל תפקיד שמונה לראשונה בשנת 1867. בית המשפט הוא הממנה אותו. תפקידיו וסמכויותיו מוסדרים בחוק הפדרלי. התפקיד הידוע ביותר של המרשל הוא לקרוא את הקריאה המסורתית המוכרזת עם פתיחת כל ישיבה של בית המשפט. עד לשנת 2020 כיהנו עשרה אישים כמרשלים של בית המשפט. פמלה טוקין (אנ'), שפרשה מהתפקיד בשנת 2020 לאחר 19 שנות כהונה, הייתה האשה הראשונה למלא אותו. משמר בתי המשפט (ישראל) משטרת הקפיטול של ארצות הברית משטרת הפארקים של ארצות הברית מדיה וקבצים בנושא משטרת בית המשפט העליון של ארצות הברית בוויקישיתוף אתר האינטרנט הרשמי של משטרת בית המשפט העליון של ארצות הברית מאמר אודות אבטחת שופטי בית המשפט העליון, באתר Security today, ‏2018 (באנגלית) נוסח הקריאה הוא: "The Honorable, the Chief Justice and the Associate Justices of the Supreme Court of the United States. Oyez! Oyez! Oyez! All persons having business before the Honorable, the Supreme Court of the United States, are admonished to draw near and give their attention, for the Court is now sitting. God save the United States and this Honorable Court!".
יחסי גבון – הממלכה המאוחדת

יחסי גבון–הממלכה המאוחדת הם היחסים הדיפלומטיים שבין הרפובליקה הגבונית לבין הממלכה המאוחדת. שתי המדינות כוננו יחסים דיפלומטיים בשנת 1960, זמן קצר לאחר שכבון קיבלה את עצמאותה מצרפת. ב-22 במרץ 2011 נפגשו שר החוץ הבריטי ויליאם הייג וסגן ראש הממשלה ניק קלג עם נשיא גבון עלי בונגו, ודנו בשיפור יחסי בריטניה–גבון, במיוחד באמצעות קשרים מסחריים מוגברים בין שתי המדינות. הם דיברו גם על המשך שיתוף הפעולה של בריטניה עם גבון בענייני מועצת הביטחון של האו"ם, כולל אימוץ החלטה 1973 על לוב והמצב הנוכחי בחוף השנהב. לאחר הפגישה נאם שר החוץ בנאום על המצב באפריקה בפסגת הטיימס להזדמנויות עסקיות באפריקה. גבון מחזיקה בבריטניה שגרירות בלונדון. בריטניה מיוצגת בגבון באמצעות שגרירותה ביאונדה, קמרון. מדיה וקבצים בנושא יחסי גבון – הממלכה המאוחדת בוויקישיתוף Improving UK-Gabon relations, באתר משרד החוץ הבריטי היחסים בין המדינות, באתר משרד החוץ הבריטי
קרחון קליבלנד

קרחון קליבלנד (באנגלית: Cleveland Glacier) הוא קרחון יובלי, הזורם באזור חוף סקוט של ארץ ויקטוריה, שבאנטארקטיקה. מוצאו של הקרחון בהר מוריסון ובהר ברוגר, והוא זורם לכיוון מזרח - דרום-מזרח. הקרחון נשפך אל קרחון מקאיי, בסמוך ממערב להר מרסטון. רוחבו של הקרחון 4 קילומטרים. הקרחון התגלה על ידי משלחת החקר הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913. שמו של הקרחון ניתן לו על ידי פרנק דבנהאם, שהיה חבר במשלחת טרה נובה. דבנהאם קרא לקרחון על שם נעוריה של אמו. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 200 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 240 קרחון קליבלנד באתר הסקר הגאולוגי של ארצות הברית קרחון קליבלנד באתר הגאזט האנטארקטי של ממשלת ניו זילנד קרחון קליבלנד באתר הגאזט האנטארקטי של ממשלת אוסטרליה קרחון קליבלנד באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון קליבלנד לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
צרפת באירוויזיון 2021

צרפת השתתפה באירוויזיון 2021 עם השיר "Voilà", של הזמרת הצרפתייה, ברברה פראווי. כחברה בחמש המדינות הגדולות של האירוויזיון, צרפת (ביחד עם איטליה, גרמניה, הממלכה המאוחדת וספרד) תעפיל אוטומטית לגמר. ב-29 ביוני 2020, רשות השידור הצרפתית, "France 2", הכריזה על פתיחת ההרשמה לקדם הצרפתי לאירוויזיון 2021, "!Eurovision France, c'est vous qui décidez". על תקנון התחרות, רוב מילות השיר חייבים להיות בצרפתית. ההרשמה נסגרה ב-30 בספטמבר 2020. רשות השידור הצרפתית פרסמה כי נשלחו אליה כ-700 שירים. ב-9 בדצמבר 2020, ועדה מיוחדת שהואמנה על סינון השירים, פרסמה את 12 השירים שעברו לשלב הבא. ב-30 בינואר 2021, נערך הגמר של הקדם הצרפתי. בחיצו הראשון של הערב, 12 השירים הופיעו בזה אחר זה. עם תום ההופעות, הקהל בבית התבקש להצביע לשיר הטוב ביותר. בתום, ההצבעה, 8 שירים עלו לשלב הבא (7 מהצבעת הקהל ו-1 מהחלטת השופטים). בשלב השני, הקהל והשופטים מצביעים לשיר שאהבו ביותר. השיר אשר קיבל את רוב הנקודות, זכה. ההצבעה התחלקה ל-50% מהצבעות השופטים ו-50% מהצבעות הקהל. ב-22 במאי, בגמר התחרות, הגיעה פראווי למקום השני עם 499 נקודות. "Sélection France 2021". eurovision-france.fr (בצרפתית). 29 ביוני 2020. נבדק ב-28 בנובמבר 2020. {{cite web}}: (עזרה) Gallagher, Robyn (22 בנובמבר 2020). "France TV confirms new national final 'Eurovision France, c'est vous qui décidez!' for January". Wiwibloggs. נבדק ב-28 בנובמבר 2020. {{cite web}}: (עזרה) "FRANCE 2021 : Les 12 Finalistes d'Eurovision France". eurovision-fr.net (בצרפתית). 9 בדצמבר 2020. נבדק ב-11 בדצמבר 2020. {{cite web}}: (עזרה) "France has started their new selection process for Eurovision 2021". eurovision.tv. 9 בדצמבר 2020. {{cite web}}: (עזרה) W, Pauly (8 בינואר 2021). "Eurovision France, c'est vous qui décidez : conférence de presse". l'Eurovision au Quotidien (בצרפתית). נבדק ב-8 בינואר 2020. {{cite web}}: (עזרה) Eurovision 2021 Results: Voting & Points
We're Good

"We're Good" הוא סינגל שהוקלט על ידי הזמרת-יוצרת הבריטית-אלבנית דואה ליפה. השיר יצא לאור ב-11 בפברואר 2021, על ידי חברת תקליטים וורנר רקורדס, כסינגל ראשון מתוך האלבום Future Nostalgia: The Moonlight Edition. לאחר צאתו של אלבום האולפן השני שלה Future Nostalgia, הכריזה ליפה כי תוציא מהדורה מחודשת לאלבום, ובהמשך הכריזה כי תוציאו בשנת 2021. בנובמבר 2020, ליפה חשפה כי הסינגל הראשי שלו יצא בתחילת 2021, שיכלול קליפ שצולם בחודש אוקטובר. ב-3 בפברואר 2021, הכריזה ליפה רשמית על צאת השיר, שכותרתו "We're Good", ותאריך יציאתו ב-11 בפברואר. הווידאו קליפ הנלווה שצולם לשיר בוים על ידי הבמאים הישראלים וניה הימן וגל מוג'ה ופורסם בערוץ היוטיוב של ליפה ב-12 בפברואר 2021, בסמוך לצאת הסינגל עצמו. מידע על הסינגל "We're Good" באתר מיוזיק בריינז מילות השיר "We're Good" באתר Genius סרטון השיר "We're Good" באתר יוטיוב "Dua Lipa Drops New Single 'We're Good', clashmusic Dua Lipa's Tropical New Single 'We're Good' Tries To Let A Lover Down Easy, uproxx דואה ליפה, סקוט האריס, אמילי וורן, סילבסטר ווילי סיברצן Dua Lipa 'We're Good' Lyrics Explained As She Gets NSFW About Love, capitalfm Dua Lipa Berbagi Kisah Sensual Lewat We're Good, jpnn (באנגלית) Dua Lipa’s “We’re Good” Earns Playlist Add From Z100 New York, נבדק ב-2021-02-16 Dua Lipa Says She's Bringing 'Future Nostalgia' To 2021 With A B-Sides Collection, uproxx Dua Lipa on her collab with Miley, her much anticipated live performance for Studio 2054 & New Album?, iheartradio Dua Lipa Teases New Music On The Way And Fans Are Overjoyed, uproxx Dua Lipa Announces New Song 'We're Good', billboard Dua Lipa - We're Good (Official Music Video), סרטון באתר יוטיוב (אורך: 3:11) We're Good by Dua Lipa, apple (באנגלית) Dua Lipa 'We're Good' (Radio Date: 12/02/21), radiodate (באנגלית) Radio 1 Playlist, bbc (באנגלית) Top 40/M Future Releases, allaccess (באנגלית) Hot/Modern/AC Future Releases, allaccess (באנגלית)
גן החיות המלכותי בורגרס

גן החיות המלכותי בורגרס (בהולנדית: Koninklijke Burgers' Zoo) הוא גן חיות בארנהם, הולנד, והוא אחד מגני החיות הגדולים במדינה. גן החיות פופולרי בקרב תושבים הולנדים וגרמנים, ומגיעים אליו כ-1.5 מיליון מבקרים מדי שנה. הוא הוקם על ידי יוהאן בורגרס בשנת 1913. גן החיות חבר בהתאחדות גני החיות ההולנדי (NVD), האיגוד האירופאי של גני החיות והאקווריומים (EAZA), מערכת מידע על סוגים בינלאומיים (ISIS) האיגוד העולמי לגני חיות ואקווריומים (WAZA). בגן החיות 8 נושאים: Burgers' Safari: (ספארי). Burgers' Bush: יער גשם טרופי. Burgers' Mangrove: מנגרובים. מאז יולי 2017 יש אולם מנגרובים חדש בגודל 3,000 מ"ר. Burgers' Desert: במדבר סונורה. urgers' Ocean:‏ 8,000,000 ליטר מי ים לאקווריום. שניים מהמיכלים העיקריים הם אוקיינוס עם כרישים ודגים אחרים בגודל 3,000,000 ליטר (790,000 גלון), ושונית אלמוגים עם דגים טרופיים, אלמוגים חיים וחסרי חוליות אחרים בגודל 750,000 ליטר (200,000 גלון). Burgers' Avonturenland (מגרש המשחקים של גן החיות), נפתח בשנת 2002). Burgers' Rimba (נפתח בשנת 2008). הרימבה מעניקה למבקרים רושם של יערות גשם בדרום מזרח אסיה. החיות בתצוגה זו כוללות: טיגריס סומטרה בינטורונג, דוב מלאי, גיבון צהוב-לחיים, לוטונג ממושקף, נמר סרי-לנקה, תן זהוב, בנטנג, מונטיאק, אייל זהוב, אייל אלדי, סיאמנג, מקוק זנב חזיר דרומי, פיתון מרושת וכוח המים. Burgers' Kids Jungle מגרש משחקים מקורה בנושא כפר דרום אמריקאי, נפתח בשנת 2012. גן החיות הצליח מספיק בגידול דגים ואלמוגים לאקווריום משלהם, כך שהם יכולים כעת לספק בעלי חיים לאקווריומים ציבוריים אחרים. מלבד הצגת רבים מבעלי החיים בבית גידול מדומה במערכות אקולוגיות רחבות ידיים, גן החיות כולל גם מתקנים לשימור וגידול של בעלי חיים שכמעט נכחדו. גן החיות תומך בכמה פרויקטים של שמירת טבע. הפרויקטים קטנים אך בעלי השפעה גדולה. עתיד לטבע: גן החיות תומך בקרן העתיד לטבע. קרן זו תומכת בפרויקטים טבעיים ברחבי העולם, על ידי הענקת שלושה פרסים כספיים בסך 50,000 אירו מדי שנה לשלושה אנשי שמירה על טבע צעירים ומוכשרים, כדי שיוכלו להמשיך בעבודתם החשובה לשמירת הטבע. מדי שנה מוענקים פרסי העתיד לטבע בגן החיות. קרן לוסי בורגרס קרן: לוסי בורגרס מעודדת ומאפשרת מחקר התנהגותי השוואתי בבעלי חיים. המטרה היא לשפר את הידע על התנהגות טבעית של בעלי חיים ועל אקולוגיה. קווימבה, פיל אסייתי, עוררה סערה במהלך שהותה בגן החיות (1966–1998). היא אהבה לגנוב את תיקי המבקרים ולבלוע אותם בשלמותם. מדיה וקבצים בנושא גן החיות המלכותי בורגרס בוויקישיתוף אתר האינטרנט הרשמי של גן החיות המלכותי בורגרס (בהולנדית) אתר האינטרנט הרשמי של גן החיות המלכותי בורגרס (באנגלית) אתר האינטרנט הרשמי של גן החיות המלכותי בורגרס (בגרמנית) גן החיות המלכותי בורגרס, ברשת החברתית פייסבוק גן החיות המלכותי בורגרס, ברשת החברתית אקס (טוויטר) גן החיות המלכותי בורגרס, ברשת החברתית אינסטגרם גן החיות המלכותי בורגרס, סרטונים בערוץ היוטיוב van Hoof, A.J.J.M. (2000). Burgers' Zoo. pp. 279-288 in Steinecke, A, editor (2000). Erlebnis- und Konsumwelten. ISBN 3-486-25157-0 Korallenriff: Groß-Aquarien: Burger´s Ocean in Arnheim. Retrieved 14 September 2013 Janse, Max, and Joep Wensing (2000). Burgers’ Ocean, a new Indo-Pacific ecodisplay at Burgers’ Zoo, Arnhem, The Netherlands. Bulletin- Institut Oceanographique Monaco -Numero Special 20: 331-334 Quinba (Kwimba) at Pont-Scorff Zoo Sobol, Donald J. (1992). Encyclopedia Brown's Book of Strange but True Crimes. Apple. p. 26. ISBN 0-590-44148-5.
.mc

.mc היא סיומת האינטרנט במונקו. ההרשמות נעשות ישירות לסיומות אינטרנט משניות, או בשמות הבאים: .tm.mc: סימנים מסחריים רשומים (רשומים במונקו או בינלאומית ב-WIPO) .asso.mc: עמותות (חייבות להיות מוסכמות במונקו) סיומות אינטרנט משניות מחייבות רישום תאגיד במונקו. מדיה וקבצים בנושא .mc בוויקישיתוף אתר האינטרנט הרשמי של .mc מידע אודות .mc, באתר IANA "Monaco NIC". ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
יחסי מיקרונזיה–ספרד

יחסי מיקרונזיה–ספרד הם היחסים הדו-צדדיים והדיפלומטיים בין המדינות הפדרליות של מיקרונזיה וממלכת ספרד. מיקרונזיה כוננה יחסים דיפלומטיים עם ספרד ב-11 במאי 1992. ספרד מיוצגת באמצעות שגרירותה במנילה, הפיליפינים. השם של מיקרונזיה פירושו "איים קטנים" ביוונית. ספרד כינתה את הארכיפלג בשם איי קרוליין - לכבוד המלך הספרדי קרלוס השני - עד שהגרמנים הגיעו בשנת 1885 וניסו לכפות פרוטקטורט. ממשלת ספרד מחתה ופנתה לכס הקדוש. חוזה פריז, בדצמבר 1898, סיים את המלחמה בין ספרד לארצות הברית, בה איבדה ספרד את גואם, קובה, פוארטו ריקו והפיליפינים. תמורת 25 מיליון פסטות מכרה מדריד את ארכיפלג קרוליין לגרמניה לאחר שחתמה על האמנה הגרמנית-ספרדית (1899). סחר ישיר של ספרד עם מיקרונזיה הוא דל מאוד. הייצוא הוא בעיקר מכונות וסירות. ספרד מייבאת בעיקר דגים וסרטנים. צי הדיג הספרדי פועל במימי מיקרונזיה ובמימי צפון האוקיינוס השקט, בהתחשב במשאבי הדיג העצומים (במיוחד הטונה) באזור הכלכלי הבלעדי שלו הגובלים במים הבינלאומיים של מיקרונזיה. ההתערבות הדו-צדדית האחרונה בתחום שיתוף הפעולה מתחילה בשנת 2002, כאשר AECID העניקה מענק מיוחד של 50,000 אירו למיסיונרים המרסדיאניים של ברריס. עזרה ייחודית זו שימשה להקמת בניין חדש של מכללת גבירת הרחמים במיקרונזיה. כמו כן, בשנת 2008 תרמה ספרד 3.4 מיליון אירו לפרויקט לשיפור רשתות מחשבים וליצירת קונסורציום של אוניברסיטאות המעדיף את חילופי הידע באזור קבוצת המדינות המתפתחות באי קטנים - המדינות המתפתחות באי (SIDS), שמיקרונזיה היא חלק מהן. בשנת 2011, ספרד העניקה מימון של 30,000 אירו למשרד החינוך בפלאו לצורך ארגון הפגישה בנובמבר אותה שנה בקורור של מנהלי החינוך של המדינות החברות בפורום איי האוקיינוס השקט לפיתוח חינוך אזורי מסגרת, בהשתתפות גם נציגי מיקרונזיה. http://www.exteriores.gob.es/Documents/FichasPais/MICRONESIA_FICHA%20PAIS.pdf Office of Diplomatic Information, File for Micronesia, Diplomatic Relations. http://www.casaasia.es/pdf/micronesia.pdf II. Dataos Históricos http://www.exteriores.gob.es/Documents/FichasPais/MICRONESIA_FICHA%20PAIS.pdf Economic relations http://www.exteriores.gob.es/Documents/FichasPais/MICRONESIA_FICHA%20PAIS.pdf Cooperation
Anghami

Anghami (בערבית: أنغامي) היא פלטפורמת הזרמת המוזיקה החוקית הראשונה בעולם הערבי. הפלטפורמה הושקה בנובמבר 2012, תוך שהיא כוללת בתוכה מוזיקה ערבית ומוזיקה בינלאומית, הניתנת להורדה דיגיטלית ולהאזנה. היא ידועה בעיקר במזרח התיכון וצפון אפריקה וכוללת בתוכה את קטלוג המוזיקה הגדול ביותר של תוכן מורשה של חברות התקליטים הערביות הגדולות ביותר, כגון מלודי רקורדס, מאזיקה רקורדס, פלטינה רקורדס וחברות תקליטים עצמאיות נוספות. בנוסף לכך, היא מחזיקה בקטלוג מוזיקה של חברות תקליטים מהגדולות בעולם כמו סוני מיוזיק אנטרטיינמנט, יוניברסל מיוזיק גרופ ו-EMI. ‏Anghami הוא אחד משירותי המוזיקה הדיגיטליים הגדולים ביותר במזרח התיכון, והוא ממומן על ידי MEVP. בדצמבר 2018, הוערך שווי הפלטפורמה בלמעלה מ-120 מיליון דולרים, ודווח כי יש בה למעלה ממיליארד השמעות בכל חודש. עוד דווח כי יש בה למעלה מ-73 מיליון מנויים. Anghami נוסדה על ידי אדי מרון, ואלי חביב בלבנון, והושקה בהתחלה כאפליקציה לטלפון הסלולרי בלבד, עם הסיסמה "הרעיון הוא שבכל מקום שתגיע, תמצא את המוזיקה שלך". ארבעה חודשים לאחר השקתו, היו ל-Anghami למעלה ממיליון מנויים. בהמשך, דווח על מיליון מנויים נוספים. בשנת 2013, נוסדה שותפות בין Anghami לפייסבוק. בשנת 2016, דווח כי הכנסותיה של החברה מוערכת בלמעלה מ-10 מיליון דולרים. מדיה וקבצים בנושא Anghami בוויקישיתוף אתר האינטרנט הרשמי של Anghami (באנגלית) Anghami, ברשת החברתית פייסבוק Anghami, ברשת החברתית אקס (טוויטר) Anghami, ברשת החברתית אינסטגרם Anghami, ברשת החברתית טיקטוק Anghami, סרטונים בערוץ היוטיוב Lebanon’s Anghami Launches the First Music Streaming Platform for the Middle East: PROMOCODE Included, Wamda (באנגלית) Anghami - The Sound of Freedom, Anghami (באנגלית) Anghami - The Sound of Freedom, Anghami (באנגלית) Connecting the world though music | Business, Local | THE DAILY STAR, www.dailystar.com.lb This Is How Anghami Became The Biggest Music App In The Middle East, Official Bespoke (באנגלית אמריקאית) Nancy Messieh, Anghami: The Spotify of the Middle East, The Next Web, ‏2012-05-26 (באנגלית אמריקאית) Rooney, Ben (2013-03-22). "Beirut Streaming Music Startup Targets Mid East, Africa". Wall Street Journal (באנגלית אמריקאית). ISSN 0099-9660. נבדק ב-2021-02-04. Error, www.zawya.com (באנגלית) Forbes Middle East, Meet The Lebanese Entrepreneurs Who Built Anghami, The Largest Arabic Music Streaming App, Forbes ME (באנגלית אמריקאית) "How we started the Arab world's biggest music service". BBC News (באנגלית בריטית). 2017-01-30. נבדק ב-2021-02-04.
.bw

‎.bw היא סיומת האינטרנט בבוטסואנה. היא מנוהלת באופן רשמי על ידי רשות הרגולציה לתקשורת בבוטסואנה מאז 2013, בעבר הייתה מנוהלת על ידי אוניברסיטת בוטסואנה. מרבית הרישומים הנוכחיים הם ברמה השלישית מתחת לשמות דרגה שנייה כגון co.bw ו-org.bw, אך ישנם רישומים בדרגה שנייה גם כן. רשות הרגולציה לתקשורת בבוצואנה מפעילה שירות WHOIS לתחומי .bw והופעלה בעבר על ידי תאגיד התקשורת בבוטסואנה. .org.bw – ארגונים בבוטסואנה .net.bw – ספקי שירותי רשת בבוטסואנה .ac.bw – אגודות אקדמיות ושלישי בבוטסואנה .co.bw – שימוש כללי על ידי אנשים וגופים שאינם בבוטסואנה .gov.bw – ממשלת בוטסואנה ומחלקותיה. מדיה וקבצים בנושא .bw בוויקישיתוף מידע אודות .bw, באתר IANA אודות .bw, באתר Whois bwdomains® רשם מקוון שמות דומיינים של BW google.co.bw Competitive Analysis, Marketing Mix and Traffic - Alexa, www.alexa.com "About | switch to .bw". nic.net.bw. אורכב מ-המקור ב-2019-11-17. נבדק ב-2019-11-17. "BW Name Structure | switch to .bw". nic.net.bw. נבדק ב-2018-05-28. "Botswana Accountancy College". www.bac.ac.bw. נבדק ב-2015-09-10. "Weekend Post :: Home Page". www.weekendpost.co.bw. נבדק ב-2015-09-10. "Ministry Of Education". Ministry Of Education. אורכב מ-המקור ב-2010-01-18.
Stripped (מיני-אלבום)

Stripped (בעברית: חשוף) הוא המיני-אלבום הראשון של הזמרת-יוצרת המרוקאית-קנדית, פאוזיה. האלבום יצא לאור ב-6 באוגוסט 2020, על ידי חברת התקליטים אטלנטיק רקורדס. את כל שירי המיני-אלבום (פרט ל-"100 Bandaids"), פאוזיה הוציאה בשתי גרסאות שונות. גרסה אחת כסינגל וגרסה אחת כסינגל מתוך המיני-אלבום. ב-5 באוגוסט 2020, פאוזיה פרסמה פוסט בעמוד האינסטגרם שלה, אשר חושף את השעה בה המיני-אלבום ייצא. פאוזיה הפיקה, כתבה והלחינה את ששת שירי המיני-אלבום. Faouzia lança o aguardado EP de estreia “Stripped”, musicjournal, ‏2020-08-08 (באנגלית) surprise 🥺 i’ve put together an EP with all of my stripped releases from the past year + one that you haven’t heard yet 🤍 it will be available on all platforms tomorrow at 10am pt / 1pm et 🌫 i’m so excited !! :’) FAOUZIA – STRIPPED EP IStripped - EP by Faouzia on Apple Music, נבדק ב-2021-02-03
.бел

שם התחום бел (קיצור של Belarusian) אושר כתחום ברמה העליונה של קוד מדינה בינלאומי (IDN ccTLD) בבלארוס. הפעלת הדומיין הסתיימה בסוף 2014. התחום הלטיני עבור בלארוס הוא .by .by סיומת אינטרנט .мкд http://cctld.by/be/history/bel/ http://cctld.by/en/history/bel/ https://www.iana.org/domains/root/db/by.html ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.test

.test היא סיומת אינטרנט המיועדת לשימוש לבדיקת תוכנה. השם שמור על ידי כוח המשימה להנדסת אינטרנט (IETF) ב-RFC 2606 (יוני 1999) והוא לא נועד להתקנה אי פעם במערכת שמות הדומיינים העולמית (DNS) של האינטרנט. מכיוון שלא ניתן להשתמש בדומיין או באחד מתתי הדומיינים, הם יכולים לשמש למטרות בדיקה ללא חשש להתנגשויות עם שמות דומיין בהווה או בעתיד. RFC 2606 (BCP 32), Reserved Top Level DNS Names, D. Eastlake, A. Panitz, The Internet Society (June 1999) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.